Søndag bliver en skuffende omgang rent vejrmæssigt, hvis man sammenligner med den - langt hen ad vejen - flotte lørdag, vi nordjyder er blevet budt. I Aalborg blev der målt 20 grader og flere steder i Himmerland sneg termometeret sig op på 18-19 grader. Og det er altså de officielle tal. På Facebook har nordjyderne berettet om endnu højere temperaturer. Men det er altså allerede overstået, imorgen. Søndag bliver præget af regnbyger og vindstød af kulingstyrke. temperaturen kommer til at ligge på mellem ni og 11 grader. Den nedadgående formkurve fortsætter mandag hvor der igen kommer en del vind og temperaturer på blot seks til otte grader. Tirsdag kommer et nyt lavtryk til landsdelen, som byder på en del regn. Til gengæld vender temperaturkurven.

Opsummering:
Efter en flot lørdag med temperaturer på og lige under 20 grader bliver søndag en trist affære. Overskrifterne er kuling og lave temperaturer.